丘瑜

丘瑜（），字德如，號鞠懷，湖廣襄陽府宜城縣人，明朝政治人物。

 生平 
萬曆四十三年（1615年）乙卯科湖廣鄉試舉人，天啟五年（1625年）乙丑科三甲第一百八十一名進士。改庶吉士，授翰林院檢討，崇禎八年（1635年）升右春坊右諭德，十四年（1641年）升詹事府少詹事，十五年（1642年）升禮部左侍郎，十七年（1644年）正月以本官兼東閣大學士，與范景文同入內閣，同年三月李自成攻陷京師，與戶兵二部尚書兼文淵閣大學士方岳貢同被俘，囚禁在劉宗敏居所受拷掠，有松江府商人為二人繳付千金，四月初一日獲釋，四月十二日李自成殺害吏部尚書兼建極殿大學士陳演等，命監守者殺害二人，監守者準備繩索，二人均自縊而亡《明史》（卷251）：“邱瑜，宜城人。天啟五年進士。由庶吉士授檢討。崇禎中，屢遷少詹事。襄陽陷，瑜上恤難宗、擇才吏、旌死節、停催征、蘇郵困、禁勞役六事。帝采納焉。歷禮部左侍郎。因召對，言：「督師孫傳庭出關，安危所系，慎勿促之輕出。俾鎮定關中，猶可號召諸將，相機進剿。」帝不能從。十七年正月以本官兼東閣大學士，同范景文入閣。都城陷，受拷掠者再，搜獲止二千金，既而被害。瑜子之陶，年少有幹略。李自成陷宜城，瑜父民忠罵賊而死。之陶被獲，用為兵政府從事，尋以本府佐守襄陽。襄陽尹牛佺，賊相金星子，其倚任不如也。之陶以蠟丸書貽傳庭曰：「督師與之戰，吾詭言左鎮兵大至，搖其心，彼必返顧。督師擊其後，吾從中起，賊可滅也。」傳庭大喜，報書如其言，為賊邏者所得。傳庭恃內應，連營前進，之陶果舉火，報左兵大至。自成驗得其詐，召而示以傳庭書，責其負己。之陶大罵曰：「吾恨不斬汝萬段，豈從汝反耶！」賊怒，支解之。”《明季北略·卷二十二》：邱瑜，號鞠懷，宜城人。天啟乙丑進士。歷官至禮部左侍郎，為東閣大學士。甲申三月，賊逼京師，十八夜集議朝房，漏四下回寓。呼其子之敦曰：事急矣，汝自為計，吾將從事於奉先殿。敦請故，公曰：今日召對，帝言大家在奉先殿完事。因覓黃絹一方袖之，黎明入朝，見宮人狂出，詢駕不知所在，而賊馬已過城矣。公走鐵匠胡同，遇友人胡季宣延之入，欲自縊，不得隙。日午之敦至，公曰：吾死矣，我不過做幾篇文字，得高第，食厚祿，世亂既不能匡，君危又不能救，是天地間罪人，死後當露置平子門外，以為人臣尸位素餐者戒。不必歸葬也。敦悲泣，公曰：勿泣，人生百年亦死，若得其正，死猶生也。語云：寒疾不汗，五日而死。設去年染疫不死乎？汝當讀書，讀書以明道，要識綱常兩字，如汝弟從賊偷生，非吾子也。蓋公次子之陶，於壬午為曹賊羅汝才所獲，羈之營中，後又歸闖，尋以自成出，與孫傳庭迎敵，之陶竊其令箭以逃，竟穿營走出，將渡黃河，盤獲，見闖，陶罵不絕聲，賊怒剮之。時賊屯河南嵩縣事，公尚不知，故責其偷生云。尋命敦別去，欲俟靜夜投繯。抵暮，長班引賊入胡室，執公行，道遇敦，公袖出絕命詞一紙授之。前有詩云：百歲春光強半過，劻時力短愧鳴珂。詩書萬卷多無用，惟有先賢正氣歌。後云天崩地坼，我輩讀書明道，豈能苟且求活。一月綸扉，廿年玉署。雖事柄不由己操，而大義安可不立。畢命投繯，暢然無憾，吾兒勉旃忠孝，勿為過傷。長途孤襯，勢難自達，到處青山，可埋吾骨，何必故鄉等語。是夜，賊擁至窩鋪，用兩賊幫宿，公欲求死不得，尋執見劉宗敏，逼勒助餉，百方毒辱，賊押歸寓，乘間服冰片而死。子之敦純孝有聞，今流寓湖州。。

 家族 
祖父丘淳。

父丘民忠，崇禎十五年（1642年）李自成攻陷宜城時罵賊後自縊而亡。

長子丘之敦，明亡後流寓湖州府，順治年間為貢生。

次子丘之陶，崇禎十五年（1642年）李自成攻陷宜城後被羅汝才擒獲，獲李自成任用守襄陽府，暗通督師孫傳庭，事泄受剮刑而亡。

参考文献

Category:萬曆四十三年乙卯科舉人
Y
Category:宜城人
Category:明朝庶吉士
Category:明朝翰林院檢討
Category:明朝右諭德
Category:明朝少詹事
Category:明朝禮部左侍郎
Category:明朝東閣大學士
Category:明朝自縊者